  Туспуктэм: Григорий Фомин Наталия Сильвестрова 22-25 тулыспалэ Спортъя XXIX элькун тол гурт шудонъёс Шарканысь тямыс интыын ортчозы, туннэ соос спортсменъёсты пумитаны дасесь ни. Со сярысь улосвыл тӧролэн но кивалтэтлэн пресс-службазы ивортӥз. Куасэн бызьылонъя М. М. Вылегжанин нимо улосвыл центрлэн юртаз баксетболъя ӵошатсконъёс ортчозы. Куасэн бызьылонъёсты стадионын радъялозы. Г. Ф. Лопатин нимо школаын ыбылӥськонъя, силовой гимнастикая, дартсъя ӵошатсконъёс мынозы. Ю. Р. Шкляев нимо спортъя школаын кыкетӥзэ кылиськон-дӥсяськон инты, йӧ кисьтон понна ву шунтон арбери пуктозы, хоккейной коробкае утись сетка кыскозы. Нылпи творчествоя юрт шахматэн но шашкиен шудонъёсты ортчытыны дась. Шарканысь шор тымертын чорыганъя ӵошатсконъёс луозы. «Родник» стадион шудонъёсты сӥё-дано усьтон ужрадэ 1800 учкисьёсты пумиталоз. Стадионэ ватсаса тылъёс лэсьтӥзы. 13-тӥ тулыспалысен отын усьтон ужрадэз репетировать карыны кутскозы. « Шаркан музъем выламы нош пумиталом куноосты Спортъя XXIX элькун тол гурт шудонъёсы. Ми понна та ньылетӥ ӵошатсконъёс ни, кыкез соос пӧлысь тазьы ик толалтэ вал. Интыянэн герӟаськем вань ужъёс йылпумъясько ни » Василий Муклин, Шаркан ёрослэн тӧроез Тол Бабайлэн юртъераз «Команда Удмуртии» III тол фестиваль ортчоз. Ужрадэ элькунысь но ёросъёсысь кивалтӥсьёслэн вить командазы пыриськоз. Соос биатлонын, ӵужонболын но бендрестлингын ӵошатскозы. Тодэ вайытом, Шарканын Спортъя XXIX элькун тол гурт шудонъёс спортысь 12 амалъёсъя мынозы. Тегъёс: гуртшудонъёс Шаркан Удмуртия Спорт  